PRITARTA

Klaipėdos rajono savivaldybės administracijos direktoriaus

2020 m. vasario d. įsakymu Nr.

PATVIRTINTA

Klaipėdos r. Ketvergių pagrindinės mokyklos direktoriaus

2020 m. vasario d. įsakymu Nr. V1-

KLAIPĖDOS R. KETVERGIŲPAGRINDINĖS MOKYKLOS STRATEGINIS PLANAS

2020–2022 M.

Ketvergiai, 2019 m.

TURINYS

1. SKYRIUS. [ĮVADAS .................................................................................................3](#_TOC_250002)
2. SKYRIUS. 2015‒2019 METŲ STRATEGINIO PLANO GYVENDINIMAS................................................................................................................................3
3. SKYRIUS. [MOKYKLOS VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖS REZULTATAI](#_TOC_250001) ..........................................6
4. SKYRIUS. VEIKLOS STRATEGIJA. ..................................................................................................7
5. SKYRIUS. [VEIKLOS PRIEMONIŲ PLANAS................................................................................................................................................................................8](#_TOC_250000)

I SKYRIUS

ĮVADAS

2020–2022 m. Klaipėdos r. Ketvergių pagrindinės mokyklos (toliau – mokykla) strateginį planą parengė 2019 m. gegužės 2 d. direktoriaus įsakymu Nr. V1-38 sudaryta strateginio planavimo darbo grupė. Grupės vadovas – Magdalena Razbadauskienė, direktoriaus pavaduotoja ugdymui. Nariai – Inesa Knašienė, mokyklos tarybos pirmininkė, humanitarinio, meninio ir dorinio ugdymo mokytojų metodinės grupės vadovė Raminta Narkienė; gamtos, socialinių mokslų, technologijų ir fizinio lavinimo mokytojų metodinės grupės vadovė Inesa Knašienė, klasės vadovų metodinės grupės vadovė Rasa Urmonienė, pradinių klasių mokytojų metodinės grupės vadovė Rolanda Radavičienė, pavaduotojas ūkio reikalams Algimantas Dirškus, buhalterė Diana Zakarienė.

Rengiant strateginį planą organizuotos mokinių atstovų ir tėvų grupės sutelktos diskusijos.

Vyko metodinių grupių susirinkimai. Siekdami į strateginio plano rengimą įtraukti kuo platesnę mokyklos bendruomenę, išnaudojome IQES sistemą, apklausos vykdytos per Tamo dienyną.

Strateginio plano projektas svarstytas 2019 m. gruodžio 19 d. Mokyklos mokytojų taryboje (protokolo Nr.V5-5). 2020–2022 m. Klaipėdos r. Ketvergių pagrindinės mokyklos strateginiam planui 2019 m. gruodžio 23 d. pritarta Mokyklos taryboje (protokolo Nr.V7-2).

2022–2022 m. Klaipėdos r. Ketvergių pagrindinės mokyklos strateginio plano įgyvendinimo stebėsenos grupė, sudaryta mokyklos direktoriaus 2020 m. sausio 2 d. įsakymu Nr. V1-1. Grupės vadovė Jūratė Sikanova, pradinių klasių mokytoja. Nariai – Ramūnė Žvirblienė, lietuvių k., Anatolijus Žorniakas, kūno kultūros mokytojas.

2020–2022 m. Ketvergių pagrindinės mokyklos strateginis planas parengtas vadovaujantis Lietuvos pažangos strategija „Lietuva 2030“, Valstybine švietimo 2013–2022 metų strategija, Lietuvos Respublikos švietimo įstatymu, Klaipėdos rajono savivaldybės strateginės veiklos planu 2019–2021 m., Geros mokyklos koncepcija, Pradinio, pagrindinio ir vidurinio ugdymo programų aprašu, Klaipėdos rajono savivaldybės tarybos sprendimais bei Klaipėdos rajono savivaldybės administracijos direktoriaus įsakymais, Klaipėdos r. Ketvergių pagrindinės mokyklos nuostatais, Nacionalinės mokyklų vertinimo agentūros Ketvergių pagrindinės mokyklos išorinio vertinimo rekomendacijomis, mokyklos įsivertinimo ir mokinių mokymosi pasiekimų tyrimų rezultatais.

II SKYRIUS

2015–2019 METŲ STRATEGINIO PLANO ĮGYVENDINIMAS

2015–2019 m. strateginiai tikslai:

1. Gerinti ugdymo proceso kokybę ir mokinių mokymosi pasiekimus.

2. Kurti modernią, ugdymąsi skatinančią aplinką.

Mokinių skaičiaus didėjimas ir pažangos kokybės pokyčiai.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **2015–2016 m. m.** | | | | **2016–2017 m. m.** | | | **2017–2018 m. m.** | | | **2018–2019 m. m.** | | |
| Klasė | Mokinių skaičius | Aukštesn. | Pagr. | Mokinių skaičius | Aukštesn. | Pagr. | Mokinių skaičius | Aukštesn. | Pagr. | Mokinių skaičius | Aukštesn. | Pagr. |
| Priešmok./  ikimok. | 20 |  |  | 20 |  |  | 20 |  |  | 20 |  |  |
| 1 | 18 | 6 | 9 | 28 | 4 | 14 | 33 | 7 | 21 | 25 | 8 | 12 |
| 2 | 19 | 0 | 13 | 21 | 2 | 11 | 37 | 3 | 16 | 35 | 3 | 17 |
| 3 | 25 | 0 | 18 | 20 | 0 | 11 | 23 | 3 | 11 | 32 | 3 | 11 |
| 4 | 14 | 3 | 3 | 24 | 0 | 16 | 23 | 1 | 11 | 26 | 2 | 12 |
| **5** | 15 | 1 | 6 | 18 | 2 | 6 | 25 | 2 | 15 | 26 | 2 | 13 |
| **6** | 13 | 1 | 7 | 15 | 5 | 2 | 14 | 2 | 2 | 24 | 2 | 16 |
| **7** | 19 | 0 | 6 | 14 | 3 | 6 | 17 | 2 | 3 | 14 | 1 | 2 |
| **8** | 16 | 2 | 7 | 20 | 0 | 9 | 15 | 2 | 4 | 18 | 1 | 5 |
| **9** | 5 | 0 | 2 | 11 | 0 | 6 | 15 | 0 | 4 | 15 | 3 | 6 |
| **10** | 8 | 0 | 1 | 6 | 0 | 2 | 8 | 0 | 1 | 13 | 0 | 5 |
| **Bendras** | **172** | 13 | 72 | **194** | 16 | 83 | **192** | 12 | 88 | **248** | 25 | 89 |

Tikslams pasiekti išsikeltų uždavinių įgyvendinimas.

Metodinėse grupėse organizuoti pasitarimai „VIP stebėjimo tobulinimas ir rezultatų panaudojimas tolimesnei mokinių pažangai“. Po kiekvieno pusmečio atliekama „Mokinių asmeninės pažangos stebėjimo, matavimo ir fiksavimo situacijos mokykloje analizė“. Aptarta Mokytojų tarybos posėdžių metu. Vykdyta pedagoginė priežiūra „Mokinių poreikių tenkinimas siekiant individualios pažangos“.

Organizuota pradinių klasių mokytojų metodinė sklaida „Mokėjimo mokytis programos“ integravimas pradinėse klasėse“. Vyko metodinis susirinkimas „Mokėjimo mokytis“ programos integravimo į humanitarinių ir gamtos mokslų dalykus panašumai ir skirtumai“. Mokiniai dalyvavo akademinių pasiekimų olimpiadose: „Kengūra“, „Bebras“, „Olimpis“, ,,Nalanda“, tarptautiniame mintino skaičiavimo konkurse „Matmintinis“ ir kt.

Organizuotas metodinis renginys „Dalykų vertinimo tvarkos, mokinių įsivertinimo ir pažangos stebėsenos dermė“. Atliktas veiklos kokybės įsivertinimas 2.4. vertinimas ugdant. Išgrynintos rekomendacijos:

plėsti ir tobulinti mokytojų, vertinimo kaip ugdymo kompetencijas;

mokslo metų pradžioje mokinius supažindinti su atskirų mokomųjų dalykų vertinimo kriterijais; pamokų metų dažniau naudoti neformalųjį vertinimą;

taikyti įvairesnes mokinių skatinimo formas.

Įsivertinimo medžiaga analizuota Mokytojų tarybos posėdyje, pristatyta Mokyklos tarybai.

Pagal Klaipėdos r. Ketvergių pagrindinės mokyklos veiklos tobulinimo veiksmų planą 2017–2019 m. įgyvendintos numatytos priemonės:

metodinė sklaida „Uždavinių formulavimas – sėkmingas pamokos planavimas“ (metodinėse grupėse);

NMPP testų 2, 4, 6, 8 kl. analizė ir rezultatų panaudojimas (metodinėse grupėse, Mokytojų tarybos posėdyje);

UPC rekomendacijų „Vertinimas ugdant“ analizavimas (metodinėse grupėse, Mokytojų tarybos posėdyje);

Metodinėse grupėse vyko posėdžiai „Ugdymo turinio planavimas ir turimų IKT priemonių tikslingas naudojimas“. Organizuota metodinė sklaida „Interaktyvios pateiktys mokinių motyvavimui pamokose“.

Daug dėmesio skirta mokyklos gyvenimo humanizavimui, bendruomeniškumo stiprinimui panaudojant mokinių ir mokytojų kūrybines galias, tobulinant saviraiškos formas. Atlikta palyginamoji 2015 m. − 2016 m. − 2017 m. „Mokyklos aplinkos, mokinių socialinių ir emocinių kompetencijų tyrimo“ analizė. Vyko klasių vadovų pasitarimas „Nuo ko priklauso socialinio emocinio ugdymo programų veiksmingumas“.

Organizuotos veiklos skirtingų gabumų turintiems mokiniams. Dalyvauta eTwinning projektuose, tarptautiniame matematikos konkurse „Kengūra“; kalbų, socialinių ir gamtos mokslų konkurse „Kengūra“; „Olimpis 2017“; vertimų konkurse „Tavo žvilgsnis“; informatikos ir informacinio mąstymo konkurse „Bebras“; „Lietuvos istorijos žinovas“; kūrybinių rašinių konkursuose; geografijos olimpiadoje „Mano gaublys“ ir kt. Taip pat dalyvauta rajono ir Klaipėdos regiono organizuojamose dalykinėse olimpiadose. Ugdymosi poreikiams skirtu metu vestos dalykų konsultacijos gabiesiems mokiniams. Atsižvelgiant į vaikų poreikių popamokinei veiklai tyrimą, stengtasi pasiūlyti neformaliojo švietimo programų įvairovę.

Siekta kurti mokyklos gyvenimo patrauklumą ir išskirtinumą plėtojant vaikų iniciatyvų klubo „Nenuoramos“ veiklą. Klubas gavo finansavimą Klaipėdos rajono savivaldybės jaunimo politikos plėtros programos jaunimo veiklos projektui „Laikas kartu“. Projekte numatytos priemonės: Folkšoko vakaras „Uliavokim, kaip senoliai“ kartu su Šiaulių Meškuičių kultūros namų šokio kolektyvu „Aqua“, renginys Europos kalbų dienai, „II-asis mokinių kūrybos kino festivalis, viešnagė Klaipėdos vaikų globos namuose, viešnagė Klaipėdos Marijos Taikos Karalienės Senelių globos namuose, Kaziuko mugė mokyklos ir kaimo bendruomenei, „Nenuoramų kavinė“ ir kt.

Stiprinta mokyklos savivaldos įtaka. Įvyko visi planuoti Mokyklos tarybos, Mokytojų tarybos, Mokinių komiteto posėdžiai. Dalyvauta mokinių savivaldos mokymuose, Jaunimo veiklos projektų rašymo mokymuose. Laimėta Klaipėdos rajono savivaldybės jaunimo politikos plėtros programos jaunimo veiklos projektų atranka.

Kiekvienais ataskaitiniais metais peržiūrėta mokinių pažangos stebėjimo ir vertinimo sistema. Įgyvendintas individualios mokinių pažangos aptarimo organizavimas. Tai buvo periodiškai atliekama bendradarbiaujant klasių vadovams su tėvais ir atvirų durų dienų metu. Organizuoti trišaliai (mokytojas – tėvai-mokinys) susitikimai. Pagal naujas rekomendacijas nustatyti individualūs mokinių mokymosi stiliai. Apibendrinta informacija aptarta metodinėse grupėse, su medžiaga supažindinti visi konkrečiose klasėse dirbantys mokytojai. Atliktas veiklos kokybės įsivertinimas 1.2. Pasiekimai ir pažanga.

Siekta tobulinti NMPP vykdymą ir gautos medžiagos panaudojimą pamokos vadybai gerinti. Mokytojų tarybos posėdžiuose analizuotas „Mokinių pasiekimų gerinimo planavimas vadovaujantis standartizuotų testų analizės duomenimis“. Lietuvių kalbos, matematikos, gamtos ir socialinių mokslų specialistai pateikė planus, kaip išlaikyti ir gerinti mūsų mokinių NMPP rezultatus. Metodinėse grupėse aptarta pilotinio tyrimo IEA TIMS 2019 rezultatų analizė. Gauti duomenys panaudoti pamokos kokybei gerinti.

Plėtotos ir tobulintos gabių vaikų ugdymo galimybes. Vykdyta pedagoginė priežiūra „Neformaliojo švietimo programų veiksmingumas gabiems vaikams“. Parengti gabių mokinių dalyvavimo olimpiadose, konkursuose planai pagal atskirus ugdymosi dalykus. Tobulinta mokinių ir mokytojų skatinimo sistema kuriant naujas mokyklos tradicijas ‒ konkursų, olimpiadų nugalėtojai viešinami mokyklos svetainėje, Šeimos dienos metu teikiamos padėkos tėvams už aukštus vaikų pasiekimus.

Kiekvienais ataskaitiniais metais Mokytojų tarybos posėdžiuose analizuota ir Mokytojų tarybai teikta medžiaga „Dėl veiklos kokybės įsivertinimo ir NVA ataskaitos bei „Mokinių pasiekimų gerinimo planavimas vadovaujantis NMPP testų analizės duomenimis“.

Padidintas dėmesys skirtas integruotam ugdymui. Vyko metodinių grupių pasitarimai „Dalykų integracijos galimybės“. Dalyvaujama projekte „Integralaus ugdymo programos 5–8 klasėms“ išbandyme. Integruotos istorijos–geografijos; istorijos–etnokultūros–teatro pamokos. Organizuotos netradicinio ugdymo dienos: projektas ,,Tyrinėju ir mokausi“; pažintinė tiriamoji veikla ,,Mažoji laboratorija prie Minijos“; pažintinė tiriamoji veikla ,,Mažoji laboratorija prie Baltijos jūros“.

Atliktas veiklos kokybės įsivertinimas 2.2. Vadovavimas mokymuisi; tęstinis–palyginamasis veiklos kokybės įsivertinimas 1.2. Pasiekimai ir pažanga. Vykdyta pedagoginė priežiūra: „Mokymasis už mokyklos ribų“; „Neformaliojo švietimo programų priežiūra“. Duomenys analizuoti Metodinių grupių susirinkime ir Mokytojų tarybos posėdyje. Vadovaujantis pateiktų darbų medžiaga išskirti sėkmės aspektai ir nustatytos tobulintinos sritys ir ugdymo(si) perspektyvos:

plėtoti ir gilinti ugdymo turinio integravimą ‒ išnaudoti visas ugdymosi ne mokyklos aplinkoje galimybes;

tęsti NMPP medžiaga pagrįstą ugdymo(si) pokyčių analizę ir ją panaudoti tolesniam mokymo(si) planavimui.

Siekta kurti modernią, ugdymąsi skatinančią aplinką. Plėtota projektinė veikla, organizuotas ugdymas ne mokyklos edukacinėse erdvėse. Efektyviai išnaudota 10 ugdymo dienų, skirtų pažintinei, kultūrinei veiklai. Vykdyti bendradarbiavimo, tiriamosios veiklos projektai: Projektų mugė „Gražios mintys ‒ graži Lietuva“; Etnokultūros projektas „Kaziuko kermošius su amatų dirbtuvėlėmis“; Jaunimo kūrybos festivalis „Auksinė juosta; „Projektas „Kaip knyga mus augina“ kartu su Plikių I. Labutytės, Klaipėdos m. Tauralaukio pagrindinėmis mokyklomis ir „Minijos“ progimnazija; pažintinės tiriamosios veiklos: „Mažoji laboratorija prie Minijos“, „Mažoji laboratorija prie Baltijos jūros“; Šeimos diena; edukacinės išvykos pagal muziejų, galerijų ir kt. kultūrinių institucijų siūlomas programas; edukacinės išvykos į Klaipėdos regiono įmones pagal ugdymo karjerai planą; pažintinės ekskursijos po rajoną ir už regiono ribų su edukacinėmis užduotimis ir kt. 98 procentais išnaudotos „Kultūros paso“ edukacinės programos.

Įgyvendintas mokyklos renovacijos projektas. Pastatyta nauja, mokyklos fasadinę pusę siejanti tvora. Įrengtas darbo kabinetas psichologui. Paruoštas kabinetas 1B klasei. Atnaujinta ir ugdymo priemonėmis papildyta priešmokyklinio ugdymo grupės patalpa.

III SKYRIUS

MOKYKLOS VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖS REZULTATAI

|  |  |
| --- | --- |
| **Stiprybės** | **Silpnybės** |
| Mokyklos kaip organizacijos pažangos siekis.  Asmenybės raidos lūkesčiai.  Mokinių iniciatyvų klubo „Nenuoramos“ veikla.  Patraukli mokyklos geografinė padėtis.  Bendruomeniškumas.  Gerėjanti materialinė mokyklos bazė.  Didėjantis mokinių skaičius.  Edukacija už mokyklos erdvių.  Pavėžėjimas.  Puikus valgyklos darbas.  Mokyklos infrastruktūros tobulinimas mokinių sveikatinimui.  Neformalusis švietimas.  Kiti mokinių pasiekimai.  Mokinių asmenybės ir socialinė raida. | Tėvų–mokytojų–mokinių konstruktyvus bendradarbiavimas.  Dalies ugdytinių motyvacijos stoka.  Klasės valdymas.  Vertinimas kaip ugdymas. |
| **Galimybės** | **Grėsmės** |
| Didėjantis gyventojų skaičius Ketvergių, Lėbartų ir Šernų, Gručeikių sodų gyvenvietėse.  Aplinkų, skatinančių kūrybą, tiriamąją veiklą, kūrimas.  Nuoseklus mokinių socialinių emocinių įgūdžių lavinimas.  Integralus ugdymas.  Mokyklos teritorijos išnaudojimas įrengiant „žaliąsias“ klases.  Plėtoti IT bazę.  Galimybė konkuruoti su miesto mokyklomis. | Patalpų, skirtų mokinių ugdymuisi, stoka.  Bendruomenės gyventojų silpnėjantys identiteto ryšiai su gyvenama vieta.  Didėjanti vietos bendruomenės socialinė atskirtis.  Blogėjantis mokinių sveikatos indeksas.  Mokinių iš disfunkcinių šeimų skaičiaus didėjimas.  Senstantis mokytojų kolektyvas. |

**IV SKYRIUS**

**VEIKLOS STRATEGIJA**

**Vizija.** Moderni, siekianti pažangos mokykla, kurioje saugu ir gera mokytis, dirbti ir kurti.

**Misija.** Kiekvienas vaikas išgirstas, suprastas ir skatinamas siekti aukščiausio jam įmanomo rezultato.

Vertybės:

1. Saugi mokymosi aplinka.
2. Ugdymo(si) kokybė.
3. Asmeninis tobulėjimas.
4. Bendradarbiavimas.

Strateginiai tikslai:

1. Tikslas. Modernizuoti ugdymo procesą.
2. Tikslas. Siekti kiekvieno besimokančiojo pažangos.
3. Tikslas. Kurti visų ugdymąsi įgalinančias edukacines aplinkas.

Strateginės programos:

1. Programa. Gamtos ir matematikos mokslų dalykų ugdymo tobulinimas.
2. Programa. Įtraukusis ir personalizuotas mokymas.
3. Edukacinių erdvių tobulinimas ir naujų kūrimas.

V SKYRIUS

VEIKLOS PRIEMONIŲ PLANAS

**1. Programa. Gamtos ir matematikos mokslų dalykų ugdymo tobulinimas.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Priemonės | Rodikliai | Duomenų šaltiniai\* | | Numatomi rezultatai | | | Ištekliai | |
| 2020 m. | 2021 m. | 2022 m. |  |
| 1.1. Dalyvavimas projekte „Integralaus ugdymo programos 5–8 klasėms“ išbandyme | Dalis gamtamokslio ugdymo pamokų vyks žaliosiose erdvėse  Pagerės apsirūpinimas gamtamoksliams reikalingomis priemonėmis  Dalį gamtamoksliams skirtų pamokų mokiniai galės atlikti laboratorinius darbus ir kitas praktines veiklas  Prie gamtos mokslų kabineto bus įrengta laboratorija, skirta ir vyresniųjų klasių mokiniams, ir pradinukams.  Padidės NMPP iš gamtos mokslų aukštesniuoju lygiu įvertintų mokinių | 4  1  4  1  5 | | 15%  Taip  25%  Taip  15% | 20%  25%  25% | 25%  30%  30% |  |
| 1.2. Dalyvavimas projekte „Mokyklų tinklo efektyvumo didinimas Klaipėdos rajone“.  Laboratorijos, technologijų ir specializuotos klasės. | Sukurta moderni, patogi mokiniui ir mokytojui ugdymo(si) aplinka gamtos mokslų kabinete.  Taikomos ugdymo(si) inovacijos, naujausi mokymo(si) būdai | 3  5 | | Taip |  |  | 13000  EUR |
| 1.3. Netradicinio ugdymo dienos. Projektas ,,Tyrinėju ir mokausi“ | Mokykla integruoja gamtamokslių žinias ir gebėjimus, kūrybinės idėjas į praktikos realizavimą.  Padeda ugdytiniams pažinti supantį pasaulį ir suprasti savo vietą jame.  Mokiniai geba atlikti aplinkos tyrimus ir daryti išvadas bei priimti sprendimus.  Mokykla siekia plėtoti gamtos procesų pažinimą, ugdo moksleivių gamtamokslinę kompetenciją.  Kiekvienais mokslo metais vykdomos pažintinės tiriamosios veiklos: ,,Mažoji laboratorija prie Minijos“, Mažoji laboratorija prie Baltijos jūros“. | 4  4  2  3 | | 10% integruotų pamokų  10% pamokų mokymosi ne mokykloje  10% mokinių, dalyvaujančių olimpiadose  Taip | 15% integruotų pamokų  10% pamokų mokymosi ne mokykloje  20% mokinių, dalyvaujančių olimpiadose  Taip | 20% integruotų pamokų  10% pamokų mokymosi ne mokykloje  30% mokinių, dalyvaujančių olimpiadose  Taip | 300 EUR |
| 1.4. Patirtinio mokymosi taikymas | Mokykla lavina gebėjimas taikyti teorines žinias praktikoje, skatina mokymąsi bendradarbiaujant komandoje.  Visiems mokiniams atliktas tyrimas „Mokymosi stiliaus išreikštumas ir patirtinio mokymosi tipažas“.  Mokytojai naudoja tyrimo „Mokymosi stiliaus išreikštumas ir patirtinio mokymosi tipažas“ analizės duomenis ir rekomendacijas.  Patirtinės veiklos integruojamos su „Ugdymo karjerai“ programa.  Kiekvienais mokslo metais organizuojama patirtinio ugdymo (STEAM) savaitė.  Mokyklos bendruomenei pristatoma „Moksliukų konferencija“. | 3  1  3 | 15% komandinio darbo projektų  Taip  80%  10% veiklų  Taip | | 20% komandinio darbo projektų  Taip  85%  15% veiklų  Taip | 25% komandinio darbo projektų  Taip  90%  20% veiklų  Taip | 300 EUR |

\*Duomenų šaltiniai:

1. Dokumentų analizė.
2. Pedagoginė priežiūra.
3. Metodinių grupių ataskaitos.
4. Veiklos kokybės įsivertinimas.
5. NMPP analizė.

2. Programa. Įtraukusis ir personalizuotas mokymas.

|  |  |  |  |  |  |  |
| --- | --- | --- | --- | --- | --- | --- |
| Priemonės | Rodikliai | Duomenų šaltiniai\* | Numatomi rezultatai | | | Ištekliai |
| 2020 m. | 2021 m. | 2022 m. |
| 2.1. Personalizuoto mokymosi(si) stiprinimas. | Mokiniai stebi ir analizuoja savo pažangą, naudodami Tamo sistemos skyrių „Individuali pažanga“.  Mokytojai mokinių pažangos ir pasiekimų stebėjimui naudoja Tamo sistemos skyrių „Individuali pažanga“.  Vadovaujantis NMPP rezultatų analize, kiekvienam mokiniui sudaromos galimybės gauti individualias konsultacijas, kurios padeda siekti asmeninės pažangos.  Mokykloje veikia pagal mokinių ugdymosi poreikius ir galimybes sudarytos mišrios mokymosi grupės.  Tėvus tenkina personalizuoto mokymosi procesas ir rezultatai.  Mokiniams priimtinas personalizuoto mokymosi procesas. | 2  2  2  2  4  4 | 70%  70%  Taip  8 grupės  Iš dalies  Iš dalies | 80%  80%  Taip  12 grupių  Taip  Taip | 85%  100%  Taip  14 grupių  Taip  Taip | 100 EUR |
| 2.2. Įtraukusis ugdymas | Mokiniams prieinama pagalbos mokiniui specialistų pagalba. Pagalbos mokiniui specialistų bendradarbiavimas užtikrina tinkamą pagalbą mokytojams.  Mokytojams svarbi mokytojo padėjėjo veikla.  Mokyklos bendruomenė džiaugiasi teigiamu mokyklos mikroklimatu.  Mokiniai įtraukiami į SEU programų vykdymą.  Mokytojų mokysis ir tobulins kvalifikaciją „Ugdymo būdai, aplenkiantys matematikos, kalbos, skaitymo ir rašymo, dėmesio ir bendruosius sutrikimus“. | 4  4  4  2  3 | 80%  70%  70%  95%  70% | 90%  80%  80%  98%  80% | 100%  90%  90%  100%  90% | 200 EUR |
| 2.3. Įtraukusis ir personalizuotas ugdymas ikimokykliniame– priešmokykli-niame ugdyme | Ikimokyklinio ugdymo paslaugas gauna 100% vietovėje gyvenančių 1–3 m. amžiaus vaikų.  Priešmokyklinio ugdymo paslaugas gauna 100% vietovėje gyvenančių 1–3 m. amžiaus vaikų.  Sukurtas personalizuotas ikimokyklinio ugdymo planas vaikui, grįstas asmenybės profiliu.  Bendruomenės šeimos patenkintos ikimokyklinio ugdymo paslaugų įvairove ir kokybe. | 1  1  1  4 | Taip  Taip  Taip  95% | Taip  Taip  98% | Taip  Taip  100% | 200 EUR |
| 2.4. IKT  prieinamumo užtikrinimas mokinio pažangai pasiekti | Kiekvienas 1–8 klasės mokinys mokykloje turi galimybę naudoti „Eduka klasė“ ir kitas virtualias ugdymosi aplinkas.  Atnaujinama informacinių technologijų kabineto įranga.  50% užduočių virtualioje erdvėje naudoja specialusis pedagogas, logopedas.  Mokiniai ir mokytojai dalyvauja eTwinning projektuose.  Per mokslo metus mokykla dalyvauja 1–2 tarptautiniuose konkursuose virtualioje erdvėje.  Mokykla apsirūpina inovatyviomis ugdymo priemonėmis ‒ interaktyviosiomis lentomis ir kita įranga.  Mokytojai savo veikloje nuolat taiko bent vieną debesų kompiuterijos paketo programą.  Mokytojai taiko nuotolinio mokymosi technologijas, jeigu mokinys laikinai dėl ligos ar kitų priežasčių negali lankyti mokyklos . | 3  1  2  3  3  1  3  4 | Taip  10%  Taip  10% mokinių  5% mokytojų  Taip  Taip  5%  70% | Taip  15%  Taip  15% mokinių  7% mokytojų  Taip  Taip  7%  80% | Taip  20%  Taip  20% mokinių  10% mokytojų  Taip  Taip  10%  90% | 1200 EUR |
| 2.5. Dalyvavimas projekte „Ikimokyklinio ir bendrojo ugdymo mokyklų veiklos tobulinimas“ | Įrengtas šiuolaikiškas matematikos kabinetas su atnaujinta IT įranga.  Sukurtos šiuolaikiškos darbo vietos mokiniams: išmaniosios lentos, planšetiniai kompiuteriai.  Stiprinamos kompiuterinio raštingumo kompetencijos. | 5  6 | Taip |  |  | 17000 EUR |
| 2.6. Dalyvavimas projekte „Let' s do lt!“ | Skatinimas mokymasis ne mokyklos erdvėse.  Dalyvavimas tarpkultūriniuose mainuose.  Sudaromos sąlygos personalizuotam ugdymuisi. | 3  1  5 | Taip | Taip | Taip | 9000 EUR |

\*Duomenų šaltiniai:

1. Dokumentų analizė.
2. Pedagoginė priežiūra.
3. Metodinių grupių ataskaitos.
4. Individualus mokyklos vadovų pokalbis su darbuotojais.
5. Veiklos kokybės įsivertinimas.
6. NMPP analizė.

**3. Programa. Edukacinių erdvių tobulinimas ir naujų kūrimas.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Priemonės | Rodikliai | Duomenų šaltiniai\* | Numatomi rezultatai | | | | Ištekliai | |
| 2020 m. | 2021 m. | 2022 m. |  | |
| 3.1. Mokyklos aplinkos infrastruktūros išnaudojimas mokinių ugdymui ir sveikatinimui | Mokyklos parkelyje įkurtos „žaliosios zonos“ gamtos stebėjimui ir tyrimų atlikimui.  Įrengta paplūdimio tinklinio aikštelė.  Įrengta vaikų žaidimų aikštelė.  Lauko treniruoklių įrengimas.  Bendraudami su Susisiekimo ministerija, Regioninių kelių tarnyba, savivaldybės specialistais, sieksime, kad būtų įrengta garso izoliacijos sienelė. | 1  2  2  1  4 | Taip  Taip  Taip  50% narių | Taip  60% narių | Taip  7  70% narių  Taip |  | |
| 3.2. Ikimokyklinio ugdymo aplinkos sukūrimas | Plėsdami ugdymosi erdves, sieksime, kad būtų pastatytas ikimokyklinio–priešmokyklinio ugdymo grupėms skirtas korpusas. | 3 | Taip | Taip |  |  | |

\*Duomenų šaltiniai:

1. Dokumentų analizė.
2. Finansinė ataskaita Mokyklos tarybai.
3. Savivaldybės biudžetas.
4. Valstybės lėšos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos

2019 m. gruodžio 21 d. protokoliniu nutarimu Nr. V7-2